SPRÁVA ZO ZAHRANIČNEJ PRACOVNEJ CESTY
Č. 173/2015
1.  Účastník ZPC:
Mgr. Iveta Hermanovská, Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod pre ERC, MSCA a Zdravie, demografické zmeny a kvalitu života, AJ – RJ.
2.  Zahraničná pracovná cesta:
Česká republika, Olomouc, vykonaná v dňoch 30. 6. 2015, Lekárska fakulta Univerzity Palackého, Networking Kickoff míting programov v oblasti Zdravie Horizontu 2020,   spôsob financovania – CVTI SR. 
3.  Rámcový program pobytu:

Opening
Key topics of potential cooperation
Network co-operating elements
Proposal of working schedule
Contact persons by countries
Legal aspects
Memorandum
Closing

4.  Stručný priebeh rokovaní, resp.  študijného pobytu:
Na zasadnutí networku prezentovala Eva Sebroňová – NCP pre Zdravie z Technologického centra AV ČR stav účasti ČR v podávaní projektov Horizontu 2020. Cieľom prezentácie bolo poukázať na to, že zapájanie ČR do projektov je náhodné, nesystematické a riešitelia zvyčajne plnia úlohu partnerov nie koordinátorov (podobná je situácia aj v SR). Účastníci sa ďalej zaoberali kľúčovými témami potencionálnej spolupráce v oblasti Zdravia, legálnym statusom networku a jeho úlohou, štuktúrou networku a  komunikáciou medzi partnermi. Boli dohodnuté tieto ciele:  
•	Zvýšiť účasť v programoch v oblasti Zdravia
•	Identifikovať špecifické témy v oblasti Zdravia s cieľom vzájomnej spolupráce 
•	Podporovať proces tvorby politík v oblasti Zdravia a zdravotníckej starostlivosti
•	Výmena informácií o zdravotnej starostlivosti a  otázok s nimi spojených
•	Vytvoriť komunikačnú platformu pre výmenu informácií
•	Vytvoriť spoločné ciele (agendu)

Následné kroky vyplývajúce zo stretnutia:

07/2015 – finálna verzia Pravidiel spolupráce
09/2015 – podpísanie Pravidiel spolupráce
09/2015 – vytvorenie internetovej platformy a databázy riešiteľov
10/2015 – oslovenie potencionálnych partnerov siete

5.  Odporúčané závery:
Identifikovať spoločné témy v oblasti Zdravia v budúcom programovacom období 2017/2018 v Horizonte 2020 a snažiť sa o vytvorenie spoločných výziev špecifických pre štáty strednej a východnej Európy.
6.   Prehľad prinesenej dokumentácie a miesto jej uloženia
Prezentácie zo stretnutia dostupné u NCP a delegáta pre Zdravie..
7.   Osobitne vyhodnotený očakávaný prínos ZPC
Neformálne stretnutie účastníkov networku a vytvorenie novej kooperatívnej platformy.
8.    Spôsob zverejnenia výsledkov ZPC, prenos získaných informácií
podľa charakteru a potreby 
Súhlasím so zverejnením správy na internete

Správu vypracoval: Mgr. Iveta Hermanovská		                  ......................................
Dátum: 2. 7. 2015
								
Správu schválil:  prof. RNDr. Ján TURŇA, CSc., generálny riaditeľ  ......................................